Man verdrink glo in Hartbeespoortdam | Maroela Media
Man verdrink glo in Hartbeespoortdam
Hartbeespoortdam. Foto: www.pbase.com
Die soektog na ŉ man wat vermoedelik in die Hartbeespoortdam verdrink het, duur voort.
Volgens die Nasionale Seereddingsinstituut (NSRI) het twee mans van die Transvaal Seiljagklub Maandag aan ŉ boot op dié dam gewerk. “Terwyl hulle op ŉ diensboot gewag het om hulle op te laai, het een van die mans besluit om terug te swem.”
“Dit lyk asof die man probleme ervaar het terwyl hy probeer terugswem het,” lui die verklaring.
Die soektog na die vermiste man is sedert Maandag deur die NSRI se Hartbeespoortdamtak en polisieduikers gelei. “Die soektog het steeds niks opgelewer nie. Polisieduikers sal Woensdag voortgaan met die soektog,” het die NSRI gesê.
Die gebeure rondom die man se verdwyning word deur die polisie ondersoek.
Hartbeespoortdam Noordwes verdrinking
Registrasie by Wits hervat, Tuks steeds gesluit
Duisende sonder plek in Gauteng-skole
Xavier · 4 jare gelede
http://kormorant.co.za/18058/police-search-for-drowned-man-at-hartbeespoort-dam/ Volg die storie hier